אליפות ה-WWE

**אליפות ה-WWE** היא האליפות העולמית המשתייכת לתוכנית WWE SmackDown בארגון ה-WWE. השיאן של אליפות ה-WWE הוא ג'ון סינה עם 14 זכיות, האלוף הנוכחי הוא קודי רודס.

## היסטוריה
בשנת 1963, הוגן התואר תחת השם אליפות ה-WWF או בשם המלא World Wrestling Federation Heavyweight Championship והאלוף הראשון היה באדי רוג'רס. אולם באותה התקופה התואר נחשב לבעל מעמד נחות בהרבה מתואר אלוף העולם של ליגת ה-NWA.

ב-17 במאי 1963 זכה ברונו סמרטינו ב-WWF בקרב מול באדי רוג'רס.

בשנת 1971 חזרה ליגת ה-WWF לליגת ה-NWA והכירה באלוף שלה כאלוף העולם האמיתי.

בשנת 1971 זכה איוון קולוף באליפות ה-NWA. לאחר שלושה שבועות זכה פדרו מוראלס בתואר. בשנת 1973 זכה סטן סטייזיאק באליפות ה-WWF או ה-NWA (לא ידוע).

בשנת 1973, רק עשרה ימים לאחר מכן, זכה ברונו סמרטינו באליפות פעם נוספת, לאחר שניצח את סטן סטייזיאק. בשנת 1977 זכה בילי גרהאם באליפות, אותה הפסיד לבוב בקלנד שנה לאחר מכן.

בשנת 1979 שונה שם הליגה ל-WWF וכך גם שם האליפות ל-World Wrestling Federation Heavyweight Championship. בשנת 1983 זכה "שייח' הברזל" האיראני ב-WWF.

בשנת 1983 עזבה ליגת ה-WWF את ה-NWA פעם נוספת, וקראה לתואר האליפות בשם: WWF World Heavyweight Championship. התואר של ליגת ה-WWF היה חשוב הרבה יותר מהתואר של ה-NWA, בזכות האלוף שלה האלק הוגאן.

בשנת 1988 זכה אנדרה הענק בתואר ה-WWF.

בתחילת שנות התשעים שונה שוב השם ל-WWF Championship כקיצור לשם World Wrestling Federation Championship.

ב-31 במרץ 1996, שון מייקלס זכה באליפות ה-WWE בקרב הארוך ביותר בהיסטוריה של רסלמניה נגד ברט הארט.

ב-9 בדצמבר 2001, כריס ג'ריקו זכה באליפות ה-WWE ובאליפות ה-WCW וכך הפך לאלוף הבלתי מעורער. אחריו זכו באליפות לפי הסדר - טריפל H, האלק הוגאן, אנדרטייקר, דה רוק וברוק לסנר.

ב-21 באפריל 2002, ברוק לסנר, שהיה האלוף הבלתי מעורער, חתם על בלעדיות ל-סמאקדאון ולכן האליפות נהייתה שייכת לסמאקדאון, ול-Raw לא הייתה אליפות עולמית.

ב-2 בספטמבר 2002 יצר המנהל של Raw תואר אליפות חדש בשם אליפות העולם במשקל כבד והעניק אותו לטריפל H, כתוצאה מכך האליפות הבלתי מעורערת של סמאקדאון נהפכה לאליפות ה-WWE.

ב-6 ביוני 2005, אלוף ה-WWE באותו הזמן, ג'ון סינה, עבר ל-Raw במסגרת הדראפט (עם האליפות), והתואר עבר ל-Raw.

ב-8 בינואר 2006 ג'ון סינה הובס על ידי אדג' שזכה בתואר אליפות ה-WWE הראשון בקריירה שלו לאחר שפדה את מזוודת ה"כסף בבנק" (Money In The Bank) שלו.

ב-29 בינואר 2006 ג'ון סינה החזיר לעצמו את תואר האליפות לאחר קרב חוזר נגד אדג'.

ב-11 ביוני 2006, ג'ון סינה הפסיד את התואר לרוב ואן דאם (שהיה ב-ECW) ושוב Raw נשארה בלי האליפות העולמית.

ב-3 ביולי 2006, נערך קרב משולש על אליפות ה-WWE בין אדג' רוב ואן דאם, וג'ון סינה. אדג' "גנב" מסינה את הסיכוי לניצחון, וזכה באליפות. התואר שב ל-Raw.

ב-17 בספטמבר 2006 נערך קרב בין ג'ון סינה לאדג', ג'ון סינה זכה בפעם השלישית באליפות ה-WWE.

ב-7 באוקטובר 2007 באירוע No Mercy הוכתר אלוף WWE חדש כאשר האלוף הקודם, ג'ון סינה היה צריך לוותר על התואר עקב פציעה חמורה. האלוף החדש הוא רנדי אורטון, שדקות ספורות לאחר הכתרתו כאלוף הפסיד את התואר בקרב נגד טריפל H, בסוף הערב התקיים קרב חוזר בין השניים ובו ניצח אורטון והחזיר לעצמו את תואר אליפות ה-WWE.

ב-29 באפריל 2008 התקיים קרב הדחות מרובע בין אלוף ה-WWE רנדי אורטון, טריפל H, ג'ון סינה וג'ון "בראדשו" לייפילד. במהלך הקרב אייץ' ואורטון נותרו אחרונים בזירה ולבסוף טריפל H הצליח להדיח את רנדי אורטון ולזכות באליפות בפעם השמינית בקריירה שלו.

ב-23 ביוני 2008 התקיים "הדראפט" השנתי בו עבר האלוף הנוכחי, טריפל H, לסמאקדאון ולפי כך טריפל H עבר יחד עם האליפות לסמאקדאון.

ב-23 בנובמבר 2008 אדג' ניצח את טריפל H וולדימיר קוזלוב במסגרת אירוע "סדרת ההישרדות" ובכך זכה בתואר אליפות ה-WWE ה-4 בקריירה שלו.

ב-14 בדצמבר 2008 ג'ף הארדי ניצח את אדג' וטריפל H בקרב משולש והשיג בפעם הראשונה בקריירה שלו את אליפות ה-WWE.

ב-26 בינואר 2009 אדג' זכה בתואר האליפות אחרי שניצח את ג'ף הארדי.

ב-15 בפברואר 2009 טריפל H זכה בפעם השמינית באליפות ה-WWE לאחר שניצח בקרב הדחות באירוע No Way Out 2009 לאחר שהדיח את אנדרטייקר.

ב-26 באפריל 2009 רנדי אורטון ניצח את טריפל H בקרב על התואר ובכך הפך לאלוף ה-WWE.

ב-7 ביוני 2009 בטיסטה ניצח את רנדי אורטון בקרב על התואר בקרב כלוב באירוע "חוקי אקסטרים".

ב-15 ביוני 2009 נערך קרב מרובע על אליפות ה-WWE בתוכנית Raw ובו ניצח רנדי אורטון.

ב-13 בספטמבר 2009 ג'ון סינה זכה בתואר לאחר קרב "הכנעה" נגד רנדי אורטון באירוע Breaking Point 2009.

ב-4 באוקטובר 2009 רנדי אורטון החזיר לעצמו את תואר האליפות לאחר ניצחון על ג'ון סינה באירוע "גיהנום בכלוב".

ב-11 באוקטובר 2009 סינה החזיר לעצמו את תואר האליפות לאחר ניצחון על רנדי אורטון בקרב "איש הברזל" באירוע Bragging Rights.

ב-13 בדצמבר 2009 שיימוס זכה באליפות ה-WWE לראשונה בקריירה שלו כאשר ניצח את ג'ון סינה במפתיע במופע .

ב-21 בפברואר 2010 ג'ון סינה זכה בתואר האליפות במסגרת האירוע "תא ההדחות" 2010. בסוף האירוע, קבע יו"ר ה-WWE, וינס מקמהן, קרב נוסף על אליפות ה-WWE בין האלוף הטרי, ג'ון סינה, לבין הטוען לתואר בטיסטה. בטיסטה ניצל את חולשתו של סינה מהקרב הקודם שנלחם בו לפני דקות אחדות והצליח לנצח בקרב ולזכות בתואר.

ב-28 במרץ 2010 באירוע רסלמניה 26 ניצח ג'ון סינה את האלוף בטיסטה וזכה באליפות ה-WWE בפעם השביעית בקריירה.

ב-20 ביוני 2010 באירוע Fatal 4 Way 2010 ניצח שיימוס את רנדי אורטון, אדג' וג'ון סינה וזכה בפעם השנייה שלו בקריירה בתואר האליפות.

ב-19 בספטמבר 2010 בליל האלופים 2011 רנדי אורטון ניצח את אדג', ג'ון סינה, כריס ג'ריקו, וייד בארט ושיימוס בקרב הדחות כאשר הדיח אחרון את האלוף שיימוס.

ב-22 בנובמבר 2010 המיז פדה את חוזה הכסף בבנק שברשותו על רנדי אורטון וכתוצאה מכך זכה באליפות ה-WWE בפעם הראשונה בקריירה שלו.

ב-1 במאי 2011 ג'ון סינה ניצח בקרב כלוב משולש את ג'ון מוריסון ואת המיז וזכה באליפות ה-WWE בפעם השמינית בקריירה שלו.

ב-17 ביולי 2011 CM פאנק ניצח את ג'ון סינה ועזב את ה-WWE כאלוף ה-WWE.

ב-25 ביולי 2011 ריי מיסטריו ניצח את המיז בסדרת קרבות עד הגמר וזכה באליפות ה-WWE הראשונה שלו.

ב-25 ביולי 2011 טריפל H, הממונה על ה-WWE החזיר את ג'ון סינה ל-WWE ונתן לסינה קרב חוזר נגד ריי מיסטריו על האליפות, וסינה ניצח את מיסטריו וזכה באליפות ה-WWE התשיעית שלו בקריירה ושבר את שיאי הזכיות באליפות (השיא הקודם היה של טריפל H עם 8 זכיות).

ב-8 באוגוסט 2011 באירוע סאמרסלאם CM פאנק ניצח את ג'ון סינה (טעות שיפוטית) בקרב "אלוף נגד אלוף" וזכה באליפות ה-WWE הבלתי מעורערת. דקה לאחר מכן אלברטו דל ריו פדה את מזוודת הכסף בבנק וזכה באליפות ה-WWE הראשונה בקריירה שלו.

ב-18 בספטמבר 2011 באירוע ליל האלופים, זכה ג'ון סינה באליפות לאחר ניצחון בהכנעה על אלברטו דל ריו.

ב-2 באוקטובר 2011 באירוע "גיהנום בכלוב" 2011, אלברטו דל ריו ניצח את ג'ון סינה ו-CM פאנק בקרב משולש וזכה מחדש בתואר.

ב-20 בנובמבר 2011 ב"סדרת ההישרדות", ניצח CM פאנק את אלברטו דל ריו וזכה באליפות ה-WWE.

ב-27 בינואר 2013 כהונתו בת 14 החודשים של CM פאנק כאלוף נקטעה לאחר הפסד להרוק בקרב שנעל את אירוע הרויאל ראמבל.

ב-7 באפריל 2013 ג'ון סינה ניצח את דה רוק ברסלמניה 29 וזכה באליפות בפעם ה-11 בקריירה שלו.

ב-18 באוגוסט 2013, דניאל בריאן ניצח את ג'ון סינה בקרב שבו טריפל H היה השופט המיוחד וזכה באליפות ה-WWE בפעם הראשונה בקריירה שלו. אחרי הקרב, טריפל H ביצע על בריאן את תרגיל הסיום שלו, הפדיגרי, ואז רנדי אורטון הגיע לזירה במהירות, פדה את מזוודת "הכסף בבנק" שלו על בריאן וזכה באליפות ה-WWE בפעם השביעית.

ב-15 בספטמבר 2013, דניאל בריאן ניצח את רנדי אורטון בקרב חוזר על אליפות ה-WWE באירוע ליל האלופים 2013 וזכה באליפות ה-WWE.

ב-16 בספטמבר 2013, טריפל H לקח את חגורת האליפות מדניאל בריאן מפני שטריפל H צפה בספירת הניצחון שהעניקה לדניאל בריאן את הניצחון וטען שהספירה הייתה מהירה מדי ולא מקובלת מבחינתו.

ב-27 באוקטובר 2013, רנדי אורטון ניצח את דניאל בריאן בקרב חוזר על האליפות באירוע "גיהנום בכלוב" וזכה בה.

ב-15 בדצמבר 2013, התקיים קרב בין רנדי אורטון (אלוף ה-WWE) לג'ון סינה (אלוף העולם במשקל כבד). רנדי אורטון ניצח בקרב, ואחר כך אליפות העולם במשקל כבד אוחדה עם אליפות ה-WWE, ושם האליפות שונה ל"אליפות ה-WWE העולמית במשקל כבד".

ב-6 באפריל 2014, דניאל בריאן ניצח את המחזיק באליפות, רנדי אורטון, ואת בטיסטה וזכה באליפות.

ב-9 ביוני 2014, האליפות התפנתה לאחר שנלקחה מדניאל בריאן על ידי סטפני מקמהן וטריפל H מפני שבריאן נזקק לניתוח בצוואר.

ב-29 ביוני 2014 ג'ון סינה זכה באליפות בקרב סולמות באירוע כסף בבנק.

ב-17 באוגוסט 2014, ברוק לסנר הביס את ג'ון סינה וזכה באליפות.

ב-21 בספטמבר 2014, התקיים קרב חוזר בין ג'ון סינה וברוק לסנר על האליפות ובו סינה ניצח מפסילה כשסת' רולינס הכה בו עם מזוודת ה-Money in The Bank אך לסנר נשאר אלוף.

ב-29 במרץ 2015, התקיים הקרב בין ברוק לסנר לרומן ריינס על האליפות ברסלמניה 31. סת' רולינס נכנס באמצע הקרב והצטרף אליו כאשר פדה את מזוודת ה-"כסף בבנק" שלו וזכה באליפות ה-WWE העולמית במשקל כבד.

ב-5 בנובמבר 2015, סת' רולינס נטש את אליפות העולם לאחר שנפצע בברכו בקרב מול קיין באירלנד.

ב-22 בנובמבר 2015, זכה רומן ריינס באליפות ה-WWE לאחר שהביס את דין אמברוז. באותו לילה פדה שיימוס את המזוודה וזכה באליפות בפעם ה-3.

ב-14 בדצמבר 2015, הביס רומן ריינס את שיימוס ב-Raw וזכה באליפות ה-WWE העולמית במשקל כבד.

ב-24 בינואר 2016, ניצח טריפל H את קרב הרויאל ראמבל בכך שהדיח את דין אמברוז, ובכך זכה באליפות ה-WWE העולמית במשקל כבד שהוגנה בקרב על ידי רומן ריינס.

ב-3 באפריל 2016, זכה רומן ריינס באליפות ה-WWE בפעם השלישית לאחר שניצח את טריפל H ברסלמניה 32.

ב-19 ביוני 2016, זכה סת' רולינס באליפות ה-WWE העולמית במשקל כבד בפעם השנייה לאחר שניצח את רומן ריינס באירוע כסף בבנק. אחרי הקרב דין אמברוז פדה את מזוודת הכסף בבנק שלו על סת' רולינס וזכה באליפות בפעם הראשונה בקריירה שלו.

ב-29 ביוני 2016 שם האליפות שונה מ-**אליפות ה-WWE העולמית במשקל כבד** חזרה ל-**אליפות ה-WWE העולמית**, בעקבות פיצול התוכניות.

ב-19 ביולי 2016, בתוכנית סמאקדאון, נערך הדראפט, שלמעשה התחיל את הפיצול בין Raw לבין סמאקדאון. דין אמברוז, האלוף המכהן, נבחר לתוכנית סמאקדאון, ובכך **[[אליפות העולם במשקל כבד (WWE)|אליפות ה-WWE העולמית]]** הפכה לבלעדית לסמאקדאון. בתוכנית Raw, שהייתה בשבוע שלאחר הדראפט, סטפני מקמהן ומיק פולי הכריזו על אליפות ראשית חדשה, שתהיה בלעדית ל-Raw, **[[האליפות האוניברסלית (WWE)|האליפות האוניברסלית של ה-WWE]]**.

ב-11 בספטמבר 2016 באירוע באקלאש של סמאקדאון, ניצח AJ סטיילס את דין אמברוז וזכה באליפות.

ב-29 בינואר 2017 באירוע רויאל ראמבל של ה-WWE, ניצח ג'ון סינה את AJ סטיילס וזכה באליפות בפעם ה-13, ובאליפות העולם ה-16 שלו בכללי והשווה את השיא של ריק פלייר.

ב-13 בפברואר 2017 באירוע "תא ההדחות" של ה-WWE, ניצח בריי וויאט בקרב "תא ההדחות" את ג'ון סינה, AJ סטיילס, ברון קורבין, המיז ודין אמברוז והפך בפעם הראשונה בקריירה שלו לאלוף ה-WWE.

ב-2 באפריל 2017 זוכה קרב הרויאל ראמבל, רנדי אורטון, נפגש לקרב נגד האלוף בריי וויאט ובאותו הקרב זכה באליפות.

ב-21 במאי 2017 באירוע בקלאש ניצח ג'ינדר מהאל את רנדי אורטון וזכה באליפות.

ב-7 בנובמבר 2017 בסמאקדאון ניצח AJ סטיילס את ג'ינדר מהאל וזכה באליפות, תוכנית שהתקיימה במנצ'סטר, אנגליה.

ב-13 בנובמבר 2018 בסמאקדאון לייב, דניאל בריאן ניצח את סטיילס וזכה בתואר.

ב-7 באפריל 2019 באירוע רסלמניה 35, קופי קינגסטון ניצח את בריאן וזכה באליפות.

ב-4 באוקטובר 2019 ב-סמאקדאון ניצח ברוק לסנר את קופי קינגסטון וזכה באליפות.

ב-5 באפריל 2020 באירוע רסלמניה 36, דרו מקינטייר ניצח את ברוק לסנר וזכה באליפות.

ב-25 באוקטובר 2020 באירוע גיהנום בכלוב, רנדי אורטון ניצח את דרו מקינטייר וזכה באליפות.

ב-16 בנובמבר 2020 ב-Raw, דרו מקינטייר ניצח את רנדי אורטון וזכה באליפות.

ב-21 בפברואר 2021 באירוע תא ההדחות, המיז פדה את מזוודת כסף בבנק שלו על דרו מקינטייר וזכה באליפות.

ב-1 במרץ 2021 בפרק של התוכנית *Raw*, בובי לאשלי ניצח את המיז בקרב חוטבי עצים וזכה באליפות.

ב-13 בספטמבר 2021 בפרק של התוכנית *Raw*, ביג אי פדה את מזוודת הכסף בבנק שלו על בובי לאשלי, לאחר שהאחרון רשם הגנה מוצלחת על התואר מול רנדי אורטון, וכתוצאה מכך זכה באליפות.

ב-1 בינואר 2022 באירוע יום 1 נערך קרב מחומש על אליפות ה-WWE ובו ניצח ברוק לסנר.

ב-29 בינואר 2022 באירוע רויאל ראמבל בובי לאשלי ניצח את ברוק לסנר וזכה באליפות.

ב-19 בפברואר 2022 באירוע תא ההדחות של ה-WWE ניצח ברוק לסנר בקרב "תא ההדחות" את איי ג'יי סטיילס, ת'יאורי, רידל וסת' "פריקין" רולינס וזכה באליפות.

ב-3 באפריל 2022 באירוע רסלמניה 38 התקיים קרב בין ברוק לסנר (אלוף ה-WWE) לרומן ריינס (האלוף האוניברסלי). רומן ריינס ניצח בקרב, ואחר כך האליפות האוניברסלית אוחדה עם אליפות ה-WWE, ושם האליפות שונה לאליפות ה-WWE האוניברסלית הבלתי מעורערת.

ב-7 באפריל 2024 באירוע רסלמניה 40 קודי רודס ניצח את רומן ריינס בקרב חוקי בלודליין וזכה באליפות ה-WWE האוניברסלית הבלתי מעורערת.

ב-20 באפריל 2025 התמודד קודי רודס נגד ג'ון סינה בערב השני של אירוע רסלמניה 41, רודס הפסיד את התואר לסינה לאחר שטראוויס סקוט הפריע לשופט ומנע ממנו לסיים את הקרב, סינה ניצח לבסוף את הקרב וזכה באליפות בפעם ה-14, באליפות העולם ה־17 שלו בכללי, ושבר את השיא של ריק פלייר שעומד על 16

ב-3 באוגוסט 2025 רודס קיבל קרב חוזר באירוע סאמרסלאם וניצח קודי רודס את ג'ון סינה בקרב רחוב וזכה באליפות ה-WWE הבלתי מעורערת.

ב-9 בינואר 2026 ב-סמאקדאון, דרו מקינטייר הביס את קודי רודס בקרב שלושת השלבים של גיהנום וזכה באליפות.

ב6 במרץ 2026 בפרק של סמאקדון קודי רודס ניצח את דרו מקנטייר בקרב חוזר וזכה באליפות.

### שמות האליפות לאורך השנים

### שיאים
* האלוף הראשון הוא באדי רוג'רס.
* האלוף שהחזיק בתואר במשך הכי הרבה זמן הוא ברונו סמרטינו - 2803 ימים.
* האלוף שהחזיק בתואר במשך הכי פחות זמן הוא אנדרה הענק - דקה אחת ו-48 שניות.
* האלוף שהחזיק בתואר הכי הרבה פעמים הוא ג'ון סינה - 14 פעמים.
* האלוף שזכה בתואר בגיל הצעיר ביותר הוא ברוק לסנר - 25 שנים, 44 ימים.
* האלוף שזכה בתואר בגיל המבוגר ביותר הוא וינס מקמהן - 54 שנים, 27 ימים.
* האלוף הכבד ביותר הוא יוקוזונה - 258 ק"ג.
* האלוף הקל ביותר הוא ריי מיסטריו - 73 ק"ג.
* האלוף הגבוה ביותר הוא אנדרה הענק - 2.24 מטר.
* האלוף הנמוך ביותר היה ריי מיסטריו - 1.68 מטר.

### המספר הרב ביותר של זכיות באליפות

### 5 המתאבקים שהחזיקו באליפות הכי הרבה זמן

### רשימת האלופים

## קישורים חיצוניים

* 

## הערות שוליים

משקל כבד